paragraph_text: Intef II. bio je egipatski faraon iz Jedanaeste dinastije za vrijeme Prvog prijelaznog perioda. Prijestolnica mu je bila Teba. U to doba je Egipat bio podijeljen između nekoliko lokalnih dinastija. Nakon smrti nomarha Ankhtifija, Intef je ujedinio južne nome sve do Prvog katarakta. Nakon toga se sukobio sa svojim glavnim suparnicima, nomarsima iz Herakleopolisa Magne nastojeći steći nadzor nad Abidosom. Grad je nekoliko puta prelazio iz ruke u ruku, ali je Intef II. na kraju prevagnuo, proširivši svoju vlast na sjever do trinaeste nome.